ඩේවිඩ් කැමරන් සහ නික් ක්ලෙග් රෝහලට ගියේ ලෙඩුන් බැලීමට නොවේ. ඉදිරියේදී හඳුන්වාදීමට සැලසුම් කර ඇති නව වැඩපිළිවෙළ පිලිබඳ මාධ්‍යය වෙත තොරතුරු සැපයීම සඳහා ප්‍රවෘත්ති වාර්තාවක් පටිගත කරගැනීම සඳහාය. ඔවුන් දෙදෙනා සමඟ  වැඩසටහන පටිගත කිරීම සඳහා මාධ්‍යවේදීහූ ද කැමරා කණ්ඩායමක්ද රෝහලට පැමිණ සිටියහ. ගයිස් ශාන්ත තෝමස් රෝහල පිහිටියේ බ්‍රිතාන්‍ය පාර්ලිමේන්තුවට යාබද තේම්ස් නදී ඉවුරේ අනෙක් පැත්තේය. රෝහල ප්‍රවෘත්ති වාර්තාව පටිගත කිරීමට තොරා ගැනුණේ ඒ නිසාය.